हिमानी का आरजेएस में 12वां स्थान
जयपुर| हिमानीचतुर्वेदी ने आरजेएस परीक्षा-2015 में प्रदेश में 12वां स्थान प्राप्त किया है। खास बात यह है कि उनके पिता ललित किशोर चतुर्वेदी हिंडौन सिटी के कोर्ट में स्टाम्प बाइंडर का काम करते हैं। मूलत: हिंडौन सिटी और फिलहाल जयपुर निवासी हिमानी ने 2013 में बनारस हिंदू विवि से एलएलबी करते समय ही आरजेएस परीक्षा की तैयारी शुरू कर दी थी। परीक्षा में सफल होने के लिए उन्होंने 10 घंटे प्रतिदिन पढ़ाई की। उन्होंने सफलता का श्रेय पिता के अलावा मां चंद्रकांता, बहन नंदिनी, पूर्व महासचिव भुवनेश शर्मा एडवोकेट वेदप्रकाश शर्मा को दिया। हिमानी ने कहा कि वे शीघ्र और त्वरित न्याय के लिए प्रयासरत रहेंगी।
bho_Deva hin_Deva